open-index/open-wikipedia-markdown huggingface dataset:
காமிண்டன் (வள்ளல்)

**காமிண்டன்** என்பவர் ஒரு கொடையாளி. இவரைப் பற்றிக் கொங்கு மண்டல சதகம் பாடல் குறிப்பிடுகிறது. 
வாணன் என்பவன் தன் வறுமையைப் போக்கிக்கொள்ள இவரை நாடினான்.
காமிண்டன் கொடுக்கவில்லை.
எனவே வாணன்,
“கொடையில் பெரியவர் என்று உன்னைக் காண வந்தேன்.
நீர் எனக்குக் கொடுக்கவில்லை.
அதனால் உன்னை விற்று என் வறுமையைப் போக்கிக்கொள்வேன்”
என்று கூறிக் காமிண்டன் மடியைப் பிடித்து இழுத்தான்.
காமிண்டன் வாணனைப் பின் தொடர்ந்தார்.
சொன்னவாறே காமிண்டனை விற்று வாணன் தன் வறுமையைப் போக்கிக்கொண்டான்.
இவ்வாறு தனையே விற்றுக் காமிண்டன் கொடை வழங்கினான்.
இதனைக் கூறும் பாடல்

கொடையில் பெரியோய் உடனே எனக்குக் கொடாமையால்
கடையில் பெற நினை விற்று என் கலியைக் கழிப்பன் என
மடியைப் பிடித்திழுத்தே விலை கூறிய வாணன் மிடி
வடியப் பொருள் தந்த காமிண்டனும் கொங்கு மண்டலமே. 

; இவரைக் குறிக்கும் வேறு பெயர்கள்

* அழகன் உத்தம சோழக் காமிண்டன் 
* காமிண்டன் 
## மேற்கோள்

பகுப்பு:தமிழ்நாட்டில் வாழ்ந்த வள்ளல்கள்
முதலிக் காமிண்டன்

**முதலிக்காமிண்டன்** என்பது பருத்திப்பள்ளி என்னும் ஊரில் வாழ்ந்த செல்லன் என்பானுக்குத் தரப்பட்ட ஒரு பாராட்டு விருது. இதனை வழங்கியவர் கிருஷ்ணதேவராயர். தாராபுரம் என்னும் தென்கரையூரில் நடைபெற்ற போரில் இந்தச் செல்லன் படை ஒன்றைத் திரட்டிக்கொண்டு வந்து பகைவரை வென்றான். இதனைப் பாராட்டிக் கிருட்டிணதேவராயர் 

முதலிக் காமிண்டன் என்னும் விருதினைச் செல்லனுக்கு வழங்கினார். இந்தச் செய்தியைக் கொங்கு மண்டல சதகம் படல்களில் ஒன்று தெரிவிக்கிறது.

;பாடல்

புதுமைப் படை வேட்டுவர் சூழத் தாராபுரத்துடனே
சதுரமிகு படையால் சமராற்றிச் சயம் பெறவே
முதலிக்காமிண்டன் எனக் கிருஷ்ணராயர் மொழி விருதை
மதிகொள் பருத்திப் பளிச் செல்லனும் கொங்கு மண்டலமே. 74 

## மேற்கோள்கள்

பகுப்பு:விருது பெற்ற தமிழர்கள்
பத்தியம்

**பத்தியம்** என்பது (Diet Regimen) பொதுவாக நோயாளிகள் உண்ணவேண்டிய அல்லது உண்ணக்கூடாத உணவுகளை குறிப்பிடப்படுவதாகும். இது பெரும்பாலும் சித்த மருத்துவம் போன்ற பாரம்பரிய மருத்துவத்தில் வலியுறுத்தப்படுகிறது என்றாலும், பிற மருத்துவ முறைகளிலும் வலியுறுத்தப்படலாம். குறிப்பிட்ட நோய் பாதித்தவர்கள் குறிப்பிட்ட உணவை உண்ணக்கூடாது என்பதே பெரும்பாலும் இதில் வலியுறுத்தப்படுகிறது. எடுத்துக்காட்டாக காய்ச்சல் கண்ட ஒருவர் பட்டினி இருப்பதுவே சிறந்த மருந்து என்று *லங்கணம் பரம ஒளடதம்* என்ற பழமொழி கூறுகிறது.  
## மேற்கோள்கள்

பகுப்பு:மருத்துவம்
பகுப்பு:சித்த மருத்துவம்
தோடா எருமை

**தோடா எருமை** என்பது தமிழ்நாட்டின் நீலகிரி மாவட்டத்தில் வாழும் தோடர் பழங்குடி மக்களால்  வளர்க்கப்படும் எருமை இனமாகும். இந்த எருமைகள் படுகர், கோத்தர் போன்ற பழங்குடிகளும் வளர்க்கின்றனர். என்றாலும் தோடர் இனமக்களின் வாழ்வில் மிக இன்றியமையாத விலங்காக இவை உள்ளன. இவர்கள் தங்கள் வீடுகளில் ஆண் எருமைகளை பெரும்பாலும் வளர்ப்பதில்லை. அவை *ஊர்திரி*  உயிரினமாக காட்டில் அலையும்.  1848 ஆம் ஆண்டில் 2,171 தோடா எருமைகளும், 1994 ஆம் ஆண்டு 3,531 என்றும் 2013 ஆம் ஆண்டு 3,003 எருமைகள் இருந்ததாக கணக்கெடுக்கப்பட்டுள்ளது.  
## விளக்கம்
இவை கனத்த உடலும், வேகமாக ஓடுவதற்குத் தேவையான‌ குளம்புகளுடன், மூர்க்கத்தனம் கொண்டவையாக எப்போதும் அலைந்து கொண்டிருக்கும் தன்மை கொண்டவை. இவை பெரும்பாலும் பழுப்பு அல்லது சாம்பல் நிறத்துடன் காணப்படும். இவற்றின் உடலில் அடர்த்தியான ரோமங்கள் இருப்பதால், இவை அதிக மழையும் அதிக வெப்பமும் கொண்ட பகுதிகளில் வாழும் திறன் கொண்டவையாக இருக்கின்றன. இவற்றின் கொம்புகள் பிறைநிலாபோல அரைவட்ட வடிவில் சுமார் 62 செ.மீ. நீளத்துக்கு அமைந்திருக்கும். பெண் எருமைகள் தங்களின் முதல் ஈனுதலுக்கு நான்கு ஆண்டுகளை எடுத்துக்கொள்கின்றன. அதன்பிறகு ஒவ்வொரு 14 மாதங்களுக்கு ஒருமுறை அவை கன்றுகளை ஈனுகின்றன.
## பால்
இந்த எருமைகளின் ஆண்டு பால் உற்பத்தி 500 கிலோ. இவற்றின் பால் அதிக கொழுப்புச் சத்துக்காகப் பெயர் பெற்றவை. இந்தப் பாலில் 8 சதவீதக் கொழுப்புச் சத்து உண்டு.
## மேற்கோள்கள்

பகுப்பு:இந்தியாவில் தோன்றிய எருமை இனங்கள்
பகுப்பு:எருமைகள்
பகுப்பு:நீலகிரி மாவட்டம்
பகுப்பு:தமிழ்நாட்டில் கால்நடை வளர்ப்பு
நகச்சொத்தை

thumb|கால் கட்டைவிரலில் நகச் சொத்தை
**நகச் சொத்தை** அல்லது **நகப்படை** (**Onychomycosis**, also known as **tinea unguium**,) என்பது நகத்தில் ஏற்படும் பூஞ்சை பாதிப்பு விளைவு ஆகும். இந்த பாதிப்பு கால் நகங்களிலோ அல்லது விரல் நகங்களிலோ தோன்றலாம். என்றாலும் கால் நகங்களிலேயே பெரும்பாலும் இது தோன்றுகிறது.

இதற்கான சிகிச்சையானது அறிகுறிகளை அடிப்படையாக கொண்டதாக இருக்கலாம். என்றாலும் இதற்கு பூஞ்சைக் கொல்லி மருந்தே பரிந்துரைக்கப்படுகிறது.

இது வயதுவந்தோரில் எண்ணிக்கையில் சுமார் 10 விழுக்காட்டினருக்கு ஏற்படுகிறது. இது நகங்களில் ஏற்படும் மிகப் பொதுவான நோய் ஆகும்.

இதைக் குறிக்கும் மருத்துவப் பெயரான Onychomycosis என்ற சொல்லானது பண்டைய கிரேக்க மொழியில் இருந்து உருவாக்கப்பட்டது. பண்டைய கிரேக்கத்தில் ὄνυξ *ónux* "நகம்", μύκης *múkēs* "பூஞ்சை" மற்றும் -ωσις *ōsis* "வினைசார் நோய்" என்பதாகும்.

## அறிகுறிகள்
நகச் சொத்தையின் பொதுவான அறிகுறியானது நகம் பால்போல் வெளுத்துக் காணப்படும் சிலருக்கு நகம் மஞ்சள் நிறத்தில் கோடு கோடாகத் தெரியும். நகம் தடித்து கரடுமுரடாகத் தெரியும். நாளடைவில் நகம் பிளவுபட்டு உடைந்துவிடும். இறுதியில் அது தானாகவே விழுந்துவிடும். இதனால் வேகமாக ஓடவோ அல்லது வேகமாக நடக்கவோ இயலாத நிலை ஏற்படும். சிகிச்சையளிக்காமல் விட்டுவிட்டால், நகத்துக்கு அடியிலும், சுற்றிலும் உள்ள தோலிலும் வலி ஏற்படலாம்., 
## மருத்துவம்
இந்த நோயிக்கு சிகிச்சையாக பூஞ்சைகளைக் கொல்ல வீரியமான மாத்திரை, மருந்துகளும், வெளியில் பூச களிம்புகளும் அளிக்கப்படுகின்றன. என்றாலும் இது குணமாக நீண்டகாலம் எடுக்கும். 
## மேற்கோள்கள்

பகுப்பு:பூஞ்சை நோய்கள்
மஞ்சள் வரி காகிதக் குளவி

**மஞ்சள் வரி காகிதக் குளவி** (***Ropalidia marginata***) என்பது பழைய உலகைச் சேர்ந்த காகிதக் குளவி இனத்தைச் சேர்ந்த குளவி வகை ஆகும்.  இது சமூக உயிரினமாக கூட்டாக வாழும் இயல்பைக் கொண்டது. இவற்றில் ராணிக் குளவி, பெண் குளவி, ஆண் குளவி, வேலைக்காக் குளவி போன்ற வேறுபாடுகள் உண்டு. இதன் கூடு காகிதத்தைப் போன்ற இழைகளால் அமைக்கப்பட்டிருக்கும். அவை தேன்கூட்டை ஒத்த அறுகோண வடிவில் அறைகள் கொண்டதாக இருக்கும். மூடப்படாத இந்தக் கூட்டுக் கூடு ஒன்று அல்லது இரண்டு முனைகளில் ஒட்டியிருக்கும்.
## விளக்கம்
இந்தக் குளவிகளின் ஆரஞ்சு பழுப்பு நிற வயிற்றின் பின்பகுதியில் மஞ்சள் நிற வரியைப் போன்ற பட்டையைக்கொண்டிருக்கும். பொதுவாக இவை 1.5 செ.மீ. நீளம் கொண்டவையாக இருக்கும். இவை வேட்டையாடி உண்ணக்கூடியன. இனிப்பான திரவங்களையும் உறிஞ்சும். மூர்க்கமான இவை தூண்டப்பட்டால் கொட்டும். கொட்டினால் கடுமையாக வலிக்கும்.

## மேற்கோள்கள்

பகுப்பு:பூச்சிகள்
நேபாள அரசு

**நேபாள அரசு** (**Government of Nepal**) (),  நேபாளத்தின் உயர் நிர்வாக அமைப்பும், மைய அரசாகும்.

நேபாள இராச்சியத்தில் மன்னராட்சி முறை ஒழிக்கப்படுவதற்கு முன்னர் நேபாள அரசை *மன்னரின் மாட்சிமை வாய்ந்த அரசு* என அழைக்கப்பட்டது.().

நேபாள நாட்டின் அதிபராக குடியரசுத் தலைவரும், நேபாள அரசின் நிர்வாகத் தலைவராக பிரதம அமைச்சரும் செயல்படுகின்றனர்.

நேபாள நாடாளுமன்றத்தால் தேர்ந்தெடுக்கப்பட்ட பிரதம அமைச்சரின் தலைமையிலான அமைச்சரவையின் பரிந்துரைகளின் படி,   குடியரசுத் தலைவர் செயலாற்றுகிறார்.  

குடியரசுத் தலைவரின்  அதிகாரங்கள் சடங்கு பூர்வமானதே. 

நேபாளத்தின் அரசியலமைப்புக்குட்பட்ட அமைப்புகளின் தலைவர்களை, அமைச்சரவையின் பரிந்துரைகளின் படியே, குடியரசுத் தலைவர் நியமிக்கிறார்.  விதிவிலக்காக, நேபாள அரசின் தலைமை வழக்கறிஞரை மட்டும் பிரதம அமைச்சரே நியமிப்பார். 

## வரலாறு

1768ல் ஷா வம்ச மன்னர் பிரிதிவி நாராயணன் ஷா, ஒன்றுபட்ட நேபாள இராச்சியத்தை நிறுவினார். 

பின்னர்  மன்னர் கீர்வான் யுத்த விக்ரம் ஷா ஆட்சிக் காலத்தில் மன்னருக்கு ஆலோசனை வழங்க **மூல்-கஜி** எனும் பதவிப் பெயரில் பிரதம அமைச்சர் பதவி உருவாக்கப்பட்டது.

நேபாள மன்னர் ராணா பகதூர் ஷா 1806ல் **முக்தியார்** எனும் பிரதம அமைச்சர் பதவியை உருவாக்கினார். நாட்டின் அன்றாட நிர்வாகத்தின் தலைமை அலுவலராக முக்தியார் செயல்பட்டார். 

15 செப்டம்பர் 1846 முதல் ராணா வம்சத்தின் ஜங் பகதூர் ராணா, நேபாள மன்னர்களை கைப்பாவை பொம்மை அரசர்களாகக் கொண்டு, அவரது வழித்தோன்றல்கள், நேபாள பிரதம அமைச்சர்களாக 1951 முடிய பதவி வகித்தனர்.
### [[ராணா வம்சம்|ராணா வம்ச]] பரம்பரை பிரதம அமைச்சர்களுக்குப் பின்
* 1951 முதல் 1960 வரை நேபாள  முடியாட்சிக்குட்பட்ட பிரதம அமைச்சர்கள் நாட்டின் நிர்வாகத்தை மேற்கொண்டனர். 
* 1960 முதல் 1990 முடிய நேபாள தேசியப் பஞ்சாயத்து ஆட்சி முறையில் பிரதம அமைச்சர்கள் செயல்பட்டனர்.  
* 1990 முதல் 2008 முடிய முடியாட்சிக்கு உட்பட்ட அரசியல் அமைப்புச் சட்டத்தின் கீழ் பிரதம அமைச்சர்கள் செயல்பட்டனர். 
* 2008 முதல் நேபாளத்தில் மன்னராட்சி முறை நீக்கப்பட்டு, நேபாள ஜனநாயக கூட்டாட்சிக் குடியரசு நிறுவப்பட்டது. நேபாளத்தின் முதல் குடியரசுத் தலைவராக ராம் பரன் யாதவ் மற்றும் முதல் பிரதம அமைச்சராக கிரிஜா பிரசாத் கொய்ராலாவும் நாடாளுமன்றத்தால் தேர்ந்தெடுக்கப்பட்டனர்.

## நேபாள அரசின் தலைவர்கள்
*குடியரசுத் தலைவர்: வித்யா தேவி பண்டாரி
*துணை குடியரசுத் தலைவர்: நந்த கிசோர் பூன் 

## நிர்வாகத் தலைவர்கள்
*பிரதம அமைச்சர் : கட்க பிரசாத் சர்மா ஒளி 
* தலைமை அரசுச் செயலாளர் : லோக் தர்சன் ரெக்மி
* துறைகளின் அரசுச் செயலாளர்கள்

## நாடாளுமன்ற அவைத் தலைவர்கள்
* பிரதிநிதிகள் சபையின் சபாநாயகர்: கிருஷ்ண பகதூர் மகாரா 
* நேபாள தேசிய சபையின் தலைவர் 

## நீதித் துறை
*நேபாள உச்ச நீதிமன்றத்தின் தலைமை நீதியரசர்: தீபக் ராஜ் ஜோஷி  (தற்காலிகம்)

## நேபாள அமைச்சரவை

## அரசியலமைப்புச் சட்டத்தின் அமைப்புகள்

## நேபாள பாதுகாப்புத் துறைகள்

## இதனையும் காண்க
* நேபாள ஜனநாயக கூட்டாட்சிக் குடியரசு
* நேபாள குடியரசுத் தலைவர்
* நேபாள பிரதம அமைச்சர்கள்
* நேபாள மன்னர்கள்
* நேபாள இராச்சியம்

## மேற்கோள்கள்

## வெளி இணைப்புகள்
* நேபாள அரசின் இணையத்தளம் 

*
ரங்கஸ்தலம்

**ரங்கஸ்தலம்** (***Rangasthalam *** (*English: lit. Stage*) என்பது ஒரு இந்திய தெலுங்கு காலகட்ட அதிரடி நாடகத் திரைப்படம் ஆகும். இதை சுகுமார் இயக்கியுள்ளார். படத்தை யூ. நவீன், வி. ரவிசங்கர் மற்றும் சி. வி. மோகன் ஆகியோர் மைத்ரி மூவி மேக்கர்ஸ் என்ற பதாகையின்கீழ்  தயாரித்துள்ளனர். இப்படத்தில் நடிகர் ராம் சரண், சமந்தா ருத் பிரபு ஆகியோர் முதன்மைப் பாத்திரங்களிலும் ஆதி, ஜெகபதி பாபு, பிரகாஷ் ராஜ் ஆகியோர் பிற பாத்திரங்களில் நடித்துள்ளனர். படத்திற்கான இசையை தேவி ஸ்ரீ பிரசாத் அமைத்துள்ளார்.  இந்த படமானது அதிகாரப்பூர்வமாக பெப்ரவரி மாதம் சிரஞ்சீவியால் அதிகாரப்பூர்வமாக தொடங்கப்பட்டது. அதன் படப்பிடிப்பு 2017 ஏப்ரல் முதல் தொடங்கியது.   2018 மார்ச்சில் உலகளாவிய அளவில் இந்தத் திரைப்படம் வெளியிடப்பட்டது.

## கதை
ஆந்திரத்தில் ரங்கஸ்தலம் என்ற விவசாய கிராமத்தில் கதை நடக்கிறது. அங்கே தனது டீசல் மோட்டாரைக் கொண்டு விவசாய நிலத்துக்குத் தண்ணீர் இறைத்துக்கொடுப்பதை ஒரு தொழிலாகச் செய்கிறார் சிட்டிபாபு (ராம் சரண்). அவருக்கு சரிவரக் காதுகேளாது என்பதால் கிராமத்து மக்கள் இவரை ‘சவுண்ட் இன்ஜினீயர்’ என்று பாசத்துடன் அழைக்கிறார்கள். இவர், அதே கிராமத்தைச் சேர்ந்த ராமலட்சுமியை (சமந்தா) கண்டதும் காதல்கொள்கிறார்.

சிட்டியின் சகோதரர் குமார் பாபு (ஆதி) துபாயிலிருந்து திருப்புகிறார். அவர் ஊருக்கு நல்லது செய்ய வேண்டும் என்று நினைக்கும் படித்த இளைஞர். அந்தக் கிராமத்தின் ஊராட்சி மன்றத் தேர்தலில் யாரையும் போட்டியிட விடாமல் தந்திரமாகத் தன்னையே அன்னபோஸ்ட்டாக தேர்ந்தெடுக்கச் செய்து 30 வருடங்களாகத் தலைவர் பதவியில் ஒட்டிக்கொண்டிருக்கிறார் பனீந்திர பூபதி (ஜெகபதிபாபு). மேலும் கிராமக் கூட்டுறவு சங்கக் கடன் என்ற போர்வையிலும் கந்துவட்டி கொடுத்தும் விவசாயிகளை மறைமுகமாக உறிஞ்சிக்கொண்டிருக்கிறார். இதை அறிந்துகொள்ளும் குமார் பாபு, கிராமவாசிகள் கடனிலிருந்து விடுபட உண்மையை உணர்த்தி அவர்களைப் பஞ்சாயத்து தலைவருக்கு எதிராகத் திருப்புகிறார். இதற்கிடையில் சிட்டிபாபு தன் காதலி மகாலட்சுமிக்கு கூட்டுறவுக் கடன் வாங்கித் தர முயலும் விவகாரத்தில் வில்லனின் ஆட்களுடன் ஏற்படும் உரசல் மோதலாகி சிறைக்குச் செல்கிறார்.

தம்பி சிறைக்குச் செல்ல காரணமாக இருந்த ஜெகபதிக்கு எதிராக பஞ்சாயத்துத் தேர்தலில் போட்டியிடும் குமார் பாபு, பிராகாஷ்ராஜ் உதவியுடன் வெல்கிறார். ஆனால் குமார் பாபு கொல்லப்படுகிறார். சகோதரன் சாவுக்குக் காரணமான வில்லனை சிட்டிமாபு எப்படி பழிவாங்குகிறார் என்பதுவே கதை.

## பாத்திரங்கள்

* ராம் சரண் (சிட்டிபாபு) 
* சமந்தா ருத் பிரபு (ரமலட்சுமி) 
* பேபி அண்ணி (சிட்டிபாபுவின் தங்கை)
* ஜெகபதி பாபு (ரங்கஸ்தலம் ஊராட்சித் தலைவரான பனீந்திர பூபதி)
* ஆதி (சிட்டிபாபுவின் அண்ணன், குமார் பாபு)
* அனசுயா பரத்வாஜ் (ரங்கம்மா) 
* பிரகாஷ் ராஜ் (தக்‌ஷின் மூர்த்தி, உள்ளூர் ச.ம.உ)
* மகேஷ் அச்சந்தா (சிட்டிபாபுவின் நெருங்கிய உதவியாளர்)
* நரேஷ் (சிட்டிபாபுவின் தந்தை, கோடீஸவர ராவ்)
* ரோகினா (சிட்டிபாபுவின் தாய்)
* பிரம்மாஜி (பிடிஓ தேர்தல் குழு)
* பூஜிதா பொன்னதா (குமார் பாபுமீது காதல் கொண்ட பத்மா)
* ராஜேஷ் திவாகர் (கூட்டுறவு சங்கச் செயலாளர்)
* கீதுப் ஸ்ரீனு (ஒரு விவசாயி)
* சீஷு (விவசாயி)
* பூஜா ஹெக்டே (கௌரவ வேடம்)
* ராஜீவ் கனகாலா (ரங்கமாவின் கணவராக கௌரவ வேடம்)
* பத்மஜா (தக்‌ஷிமா மூர்த்தியின் மனைவி)

## மேற்கோள்கள்

பகுப்பு:2018 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
அஃகுப்பெயர்

**அஃகுப்பெயர்** அல்லது **சுருக்கக் குறியீடு** அல்லது **சுருக்கம்** (**abbreviation**) (இலத்தீன் மொழியில் *brevis* என்தபதற்கு *short*  எனப்பொருள் ஆகும்.) சுருக்கக் குறியீடு என்பது, ஒரு சொல் அல்லது ஒரு சொற்றொடரின் சுருக்கப்பட்ட வடிவம் ஆகும்.ஆங்கில மொழியில் சுருக்கக் குறியீடுகள் அதிகம் பயன்படுத்தப்படுகிறது. 

தமிழில் சுருக்கக் குறியீடுகள் குறைவாகவே பயன்பாட்டில் உள்ளது. தமிழில் **எடுத்துக்காட்டு** என்பதற்கு **எ.கா** என்ற சுருக்கக் குறியீடு பயன்படுத்தப்படுகிறது.

பொதுவாக சில தமிழ் மொழி நூல்களில், சொற்களும் அதற்குரிய சுருக்கக் குறியீடுகளும், நூலின் துவக்கத்தில் அல்லது முடிவில் வழங்கியிருப்பர். இதனை முதலில் படித்து, மனதில் இருத்தி நூலைப் படித்தால், நூலில் உள்ள சுருக்கக் குறியீடுகளின் பொருளை எளிதாக உணர்ந்து கொள்ள முடியும். 

## ஆங்கில மொழியில் சுருக்கக் குறியீடுகள்
ஆங்கில மொழியில் ஒரு சொல்லின் அல்லது சொற்றொடரின்  சுருக்கக் குறியீடு பலமுறைகளில் வகுப்பர். ஒரு சொல்லின் முதல் எழுத்தையும், இறுதி எழுத்து அல்லது  நடு எழுத்துக்களைக் கொண்டு சுருக்கக் குறியீடுகளை உருவாக்குவர்.     

## பயன்கள்
அன்றாடம் அடிக்கடிப் பயன்படுத்தும் ஆங்கில மொழியின் சொற்கள் அல்லது சொற்றொடர்களுக்குரிய சுருக்கக் குறியீடுகள் பயன்படுத்துவதால் படிக்கும் நேரமும், நூலில் இடமும் குறைகிறது.

## வரலாறு
நவீன ஆங்கில மொழி வளர்ச்சியின் போது, கிபி 15 - 17ம் நூற்றாண்டுகளில்  சுருக்கக் குறியீடுகள் தோன்றியது.

## மேற்கோள்கள்

## வெளி இணைப்புகள்

*
* List of Commonly Used Abbreviations
*https://www.abbreviations.com 

*
*
பிரேக்கிங் இன் (2018 திரைப்படம்)

**பிரேக்கிங் இன்** (***Breaking In***) 2018 ஆண்டு வெளியாக இருக்கும் அமேரிக்க மயிர் கூச்சசெரியும் திரைப்படம். இதை ஜேம்ஸ் மெக்டெய்க் இயக்கியுள்ளார். படத்தில் முதன்மைப் பாத்திரத்தில்  கேப்ரியல் யூனியன் நடித்ததுள்ளார். படத்தை வில்லே பாக்கர், ஜேம்ஸ் லோபஸ், கிரெய்க் பெர்ரி மற்றும் ஷீலா டெய்லருடன் இணைந்து யூனியன் தயாரித்து உள்ளனர்.
## கதை
பதின்ம வயது குழந்தைகளின் தாயான காப்ரியல், தன் தந்தையின் மறைவை அடுத்து அவரது சொத்துகள் குவிந்திருக்கும் வனாந்தர வீட்டுக்கு வருகிறார். வெளியாட்கள் எளிதில் ஊடுருவ முடியாத நவீனப் பாதுகாப்பு அம்சங்கள் நிறைந்த அந்த வீட்டில் அம்மாவும் குழந்தைகளும் உற்சாகமாகப் புழங்கத் தொடங்குகின்றனர். அப்போது காப்ரியலின் தந்தை பதுக்கி வைத்திருக்கும் பணக்குவியலை அபகரிக்க கொடூரக் குற்றவாளிகள் நால்வர் நள்ளிரவில் அந்த வீட்டை சுற்றி வளைக்கிறார்கள்.

திட்டமிட்டு வீட்டினுள் ஊடுருவும் கொள்ளையர்கள், காப்ரியலின் குழந்தைகளைப் பணயமாக்கி பணக் கொள்ளையில் முன்னேறுகிறார்கள். எதிர்பாராதவிதமாக வீட்டுக்கு வெளியே மாட்டிக்கொள்ளும் காப்ரியல் தன் குழந்தைகளை மீட்கத் துணிகிறார். தன்னாலான புத்தியையும் சக்தியையும் திரட்டி, வீட்டின் நவீன பாதுகாப்பு அம்சங்களைத் தகர்த்து உள்ளே நுழைவதுடன், கொள்ளையர்களையும் நேருக்கு நேர் எதிர்கொள்கிறார்.
## தயாரிப்பு
பிரேக்கிங் இன் முதன்மையான ஒளிப்படப் பிடிப்பு 2017  சூலையில்  லாஸ் ஏஞ்சலஸ் மற்றும் மாலிபு, கலிபோர்னியாவில் தொடங்கியது.

யுனிவர்சல் ஸ்டுடியோஸ் படத்தின் அதிகாரப்பூர்வ முன்னோட்டத்தை 2018 சனவரி 11 அன்று வெளியிட்டது.

## மேற்கோள்கள்

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:2018 திரைப்படங்கள்
புனித காளை

**புனித காளை** வழிபாடு பண்டைய பண்டைய அண்மை கிழக்கு நாடுகளில்  புகழ் பெற்று விளங்கியது. மேற்குலகின் விவிலியம் நூலில், யூதர்கள் தங்கத்தால் வடித்த புனிதக் காளைச் சிலையைப் போற்றி வழிபட்ட செய்திகள் குறித்துள்ளது. சினாய் தீபகற்பத்தில் பெரிய அளவில் யூத மக்கள் தங்கத்திலான புனிதக் காளைச் சிலையை வழிபட்டனர். யூதர்களின்  இச்செயலை இறைத்தூதர் மோசே மறுத்ததுடன், புனிதக் காளைச் சிலையை உடைத்துப் போட்டார்.

இந்தியத் துணைகண்டத்தின், சிந்து சமவெளி நாகரீக காலத்தில் மக்கள் காளையை வழிப்பட்ட செய்தி, அங்கு அகழ்வாராய்ச்சியின் போது கிடைத்த காளை முத்திரைகள் மூலம் தெரியவருகிறது.

## இந்து சமயத்தில்
இந்து சமயத்தில் புனித காளையானது நந்தி தேவராகப் போற்றப்படுகிறது. மேலும் காளை சிவ பெருமானின் வாகனமாகவும், கயிலையின் காவல் தெய்வாகவும் உள்ளது. அனைத்து சிவன் கோயில்களில் புனித காளை அமர்ந்த நிலையில் காட்சியளிக்கிறது. சைவ சமயத்தில் காளையானது சிவகணங்களின் தலைவராக அறியப்படுகிறார்.

சிவபெருமானுக்கு நடைபெறும் பிரதோச பூஜையின் போது காளைக்கும் சேர்த்து பூஜை நடத்தப்படுகிறது.

ராசி மண்டலத்தில் ரிசபம் எனும் காளை விண்மீன் கூட்டம், இரண்டாமிடத்தில் உள்ளது.

## பண்டைய காலத்தில்

### [[மெசபடோமியா]]
பண்டைய சுமேரியா நாகரீகத்தில் வளைந்த கொம்புகள் கொண்ட  காளையைச் சந்திரனாக மக்கள்  வழிபட்டனர்.

### [[எகிப்து]]

எகிப்தில் காளையை அப்பீஸ் தேவனுடனும், பின்னர் ஒசைரிஸ் தேவனுடனும் ஒப்பிட்டு வணங்கப்பட்டது. காளை எகிப்திய பூசாரிகளின் தெய்வமாக குறிக்கப்பட்டது.

### கிழக்கு [[அனதோலியா]]

### [[கிரீட்]]
கிரீட் தீவுகளின் மின்னோனியன் நாகரீக காலத்தில் காளைகள் மையப் பங்கு வகித்தது. புனித காளைகளின் தலைகள் மற்றும் கொம்புகள் அரன்மனை முகப்புகளில் பொருத்தப்பட்டிருந்தது.

### [[பாரசீகம்]]
தற்கால ஈரான் எனப்படும் பாரசீகத்தின் சமயமான சரத்துஸ்திர சாத்திரங்களில் பசு மற்றும்  காளை வழிபாடுகள் குறித்துள்ளது.  
 
### தெற்காசியா
சிந்து சமவெளி பண்பாட்டுக் காலத்தில் காளை முத்திரைகள் கிடைத்துள்ளது.

இந்து தொன்மவியலில் நந்தி எனும் காளை சிவ கனங்களின் தலைவராக அறியப்படுகிறார்.

### சைப்பரஸ்
சைப்பிரஸ் தீவுகளில் சமயச் சடங்களின் போது பூசாரிகள் சுடுமண்னால் செய்யப்பட்ட காளையின் தலையை முகமுடியாக  அணிந்தனர். புதிய கற்காலத்திய காளைக் கொம்புகளின் கற்சிற்பங்கள் சைப்ரஸ் நாட்டில் கண்டெடுக்கப்பட்டுள்ளது.

### [[லெவண்ட்]]

### [[கிரேக்கம்]]

### [[உரோமைப் பேரரசு]]
கி பி 2 முதல் 4ஆம் நூற்றாண்டு வரை உரோமைப் பேரரசில் குடிமக்கள், பேரரசின் நன்மைக்காக புனிதக் காளைகளை வணங்கி பலியிடப்பட்டனர்.  காளை, நேத்தோ எனும் கடவுளருக்கு புனிதமாக இருந்தது என்றும், அக்கடவுளரைக் கவரும் வகையில் காளை பலியிடப்பட்டது என மாக்ரோபியஸ் எனும் தொல்லியல் அறிஞர் பட்டியலிட்டுள்ளார்.

### [[கெல்ட்டியர்]]

## அடிக்குறிப்புகள்

## உசாத்துணை
*Burkert, Walter, *Greek Religion,* 1985
*Campbell, Joseph *Occidental Mythology* "2.The Consort of the Bull", 1964.
*Hawkes, Jacquetta; Woolley, Leonard: *Prehistory and the Beginnings of Civilization*, v. 1 (NY, Harper & Row, 1963)
*Vieyra, Maurice: *Hittite Art, 2300-750 B.C.* (London, A. Tiranti, 1955)
*Jeremy B. Rutter, *The Three Phases of the Taurobolium*, Phoenix (1968).
*Heinrich Schliemann, "Troy and its Remains" (NY, Arno Press, 1976) pp.&nbsp;113–114.

## வெளி இணைப்புகள்
*An exhibit on the tombs of Alaca Höyük at the Metropolitan Museum of Art includes one example of the bull standards.
*Bull Tattoo Art The image of the bull in tattoo art.

பகுப்பு:நம்பிக்கைகள்
பகுப்பு:இந்து சமய நம்பிக்கைகள்
*
அன்னத்தியாகி

**அன்னத்தியாகி** என்பது அன்னம் (உணவு) அளித்தவனுக்கு செழியன் என்னும் பாண்டிய மன்னன் வழங்கிய ஒரு பட்டம். கொங்கு மண்டல சதகம் நூலிலுள்ள ஒரு பாடல் இதனைத் தெரிவிக்கிறது,

முளசை  என்னும் ஊரில் பரிவேலன் என்பவன் வாழ்ந்துவந்தான்.
குடிக்க நீர் இல்லாமல் இருக்கும் பஞ்ச காலத்தில், கன்னித்துறைப் பாண்டியன் என்பானின் படைகள் எல்லாவற்றிற்கும் இந்தப் பரிவேலன் உணவு அளித்தான்.
அதனால் அந்தச் செழியன் அவனுக்கு அன்னத்தியாகி என்னும் பாராட்டு விருது அளித்தான்.
இந்த அன்னத் தியாகி வாழ்ந்த இடம் கொங்குமண்டலத்தில் உள்ளது.

## பாடல்
பன்னப்படா தருந்தப் புனல் அற்றிடோர் பஞ்சமுற்றும்
கன்னித் துறைப் பாண்டியன் படைக்கெல்லாம் களித்தமுதிட்ட
அன்னத்தியாகி யென அச்செழியன் அழைக்க உயர்
வன்னப் பரிவேன் முளசையும் சூழ் கொங்கு மண்டலமே. 

## தொடர்புள்ள ஆவணம்
;முளசையார் மெய்க்கீர்த்தி

தென்னவன் படைக்குச் செழிப்புறு வரையில்
அன்னம் அளித்த அன்னத் தியாகி

## மேற்கோள்

பகுப்பு:தமிழ்நாட்டில் வாழ்ந்த வள்ளல்கள்
சுமார்ட்ஷீட்

**சுமார்ட்ஷீட்**  (*Smartsheet*) என்பது சேவையாக மென்பொருள் முறையில் சுமார்ட்ஷீட் இன்க் என்ற நிறுவனம் மூலம் உருவாக்கப்பட்ட மற்றும் சந்தைப்படுத்தப்படும் கூட்டு மற்றும் பணி நிர்வாகத்திற்கான மென்பொருள் பயன்பாட்டு தொகுப்பாகும். இந்த மென்பொருள் பணிகளை ஒதுக்க, திட்ட முன்னேற்றத்தை கண்காணிக்க, காலெண்டர்களை நிர்வகிக்க, ஆவணங்களைப் பகிர மற்றும் பிற வேலைகளை நிர்வகிக்கப் பயன்படுத்தப்படுகிறது.  இது ஒரு விரிதாள் போன்ற பயனர் முகப்பு கொண்டுள்ளது. 2016-ஆம் ஆண்டில், ஸ்மார்ட்ஷீட் 85,000 நிறுவனங்களில் 10 மில்லியன் மக்களால் பயன்படுத்தப்படுகிறது.

## மேற்கோள்கள்

## வெளியிணைப்புகள்
* 

பகுப்பு:மென்பொருள்
நிறம் மாறாத பூக்கள் (தொலைக்காட்சித் தொடர்)

**நிறம் மாறாத பூக்கள்** என்பது ஜீ தமிழ் தொலைக்காட்சியில் அக்டோபர் 9, 2017 முதல் பிப்ரவரி 21, 2020 ஆம் ஆண்டு வரை திங்கள் முதல் வெள்ளி வரை பகல் 1:30 மணிக்கு ஒளிபரப்பாகி, 593 அத்தியாயங்களுடன் நிறைவு பெற்ற காதல் பின்னணியை கொண்ட தொலைக்காட்சி நாடகத் தொடர் ஆகும்.

இந்த தொடரை ம. இனியன் தினேஷ், ப.நிரவி பாண்டியன் மற்றும் தனுஷ் ஆகியோர் இயக்க முரளி, நிஷிமா, அஷ்மிதா, முஹம்மட் அஸீம், தீபா ஜெயன் போன்ற பலர் நடித்துள்ளனர். இந்த தொடரை பிரபல சின்னத்திரை நடிகை நீலிமா ராணி என்பவர் தயாரித்துள்ளார்.

## கதைச்சுருக்கம்
ராம் மற்றும் வெண்மதி சிறுவயது நண்பர்களாக இருக்கும் போது இருவரும் காதலித்தனர், ஒரு விபத்தில் ராம் பழைய நினைவுகளை மறந்து போகும் நிலைக்குத் தள்ளப்படுகிறார். அதே நிலையில் சென்னைக்கு வருகின்றார், சில வருடம் கழிந்து ராம் கீர்த்தி எனும் பெண்ணை காதலிக்கிறார். தனது இளம் வயது காதலனை தேடி சென்னைக்கு வரும் வெண்மதி மறுபடியும் ராமை சந்திக்கிறாள். ஒரு இக்கட்டான சூழ்நிலையில் ராம் வெண்மதியை திருமணம் செய்கின்றான். இந்த விடயம் கீர்த்திக்கு தெரியவர இவர்களின் மூவரின் வாழ்க்கையில் என்ன நடக்கும் என்பது தான் கதை.

## நடிகர்கள்
### முதன்மை கதாபாத்திரம்
* முரளி (2017-2020) → முஹம்மட் அஸீம் (2020) - ராம்
* நிஷிமா - கீர்த்தி
* அஷ்மிதா (பகுதி:1-49) → விஷ்ணுபிரியா (பகுதி:50) → தீபா ஜெயன் - வெண்மதி ராம்
 
### துணை கதாபாத்திரம்
* அரவிந்த் → நவீன் விக்டர் - அன்பு  
* தக்ஷாயினி -  ராமின் தாய் 
* கீதாஞ்சலி - ஜோதி 
* ஸ்வப்னா 
* தரிஷ் - சதிஷ்
* ரவி 
* டேவிட் 
* ராஜ் 
* நேஹா

## விருதுகள் மற்றும் பரிந்துரைகள்

## சர்வதேச ஒளிபரப்பு
* இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
தேவதையை கண்டேன்

**தேவதையை கண்டேன்** என்பது ஜீ தமிழ் தொலைகாட்சியில் அக்டோபர் 9, 2017 முதல் பிப்ரவரி 21, 2020 ஆம் ஆண்டு வரை திங்கள் முதல் சனி வரை பகல் 1 மணிக்கு ஒளிப்பரப்பாகி, 593 ஆத்தியாயங்களுடன் நிறைவு பெற்ற குடும்ப கதைக்களத்தை கொண்ட தொலைக்காட்சி நாடகத் தொடர் ஆகும். இந்த தொடரில் ஸ்ரீ குமார், ஈஸ்வர் ரகுநாதன், ஷாமிலி நாயர், கிருத்திகா லட்டு, மகாலட்சுமி, சுலக்சனா போன்ற பலர் நடித்துள்ளனர்.

இந்த தொடரின் ஆரம்ப கதை ஜீ தெலுங்கு தொடரான 'ராம சீதெக்கடா' என்ற தெலுங்கு மொழி தொடரின் கதையை தழுவி எடுக்கப்பட்டது இயக்குநர் ரத்னம் வாசுதேவன் இயக்கியுள்ளார். அதன் பிறகு அத்தியாயம் 382 முதல் 593 வரை இயக்குநர் அப்துல்லா என்பவர் இயக்கியுள்ளார்.

## நடிகர்கள்
### முதன்மை கதாபாத்திரம்
* ஸ்ரீ குமார்(பகுதி:1-225) → ஈஸ்வர் ரகுநாதன் (பகுதி: 226-593) - வாசுதேவன்
* ஷாமிலி நாயர் (பகுதி:1-373) → கிருத்திகா லட்டு (பகுதி: 374-593) - லட்சுமி / ஜானகி / நல்லம்மா
* மகாலட்சுமி - பவித்ரா

### துணைக் கதாபாத்திரம்
* ஷீலா → சுலக்சனா  - மீனாட்சி   
* ரிஷி - கேசவ்
* மானஸ் - ரகுராம்
* ரவிவர்மா - 
* ரவி - வேலு
* சரண்யா - காவியா
* ஜெயா
* மணி
* விக்னேஸ்வரா

## நடிகர்களின் தேர்வு
இந்த தொடரில் ஆரம்பத்தில் பிரபல சின்னத்திரை நடிகர் *[[ஸ்ரீ குமார்]]* என்பவர் வாசுதேவன் என்ற கதாபாத்திரத்திலும், இவரின் மனைவி கதாபாத்திரத்தில் நடிகை **ஷாமிலி நாயர்** என்பவர் லட்சுமி என்ற கதாபாத்திரத்திலும் நடித்தனர். இந்த தொடரில் ஏற்பட்ட கதையின் மாற்றத்தின் காரணமாக இருவரும் இந்த தொடரிலிருந்து விலகி இவர்களுக்கு பதிலாக அத்தியாயம் 226 முதல் ஈஸ்வர் என்பவர் வாசுதேவன் கதாபாத்திரத்திலும் பூவே பூச்சூடவா புகழ் **கிருத்திகா லட்டு** என்பவர் அத்தியாயம் 373 முதல் லட்சுமி மற்றும் நல்லம்மா கதாபாத்திரத்திலும் நடித்துள்ளனர். இவர்களுடன் எதிர்மறை கதாபாத்திரத்தில் நடிகை மகாலஷ்மி என்பவர் பவித்ரா கதாபாத்திரத்தில் நடித்துள்ளார்.

## வேறு மொழிகளில் மறுதயாரிப்பு
* மலையாளம்
** இந்த தொடர் மலையாள மொழியில் *சுமங்கலி பாவ* என்ற பெயரில் மறு ஆக்கம் செய்யப்பட்டு ஜீ கேரளம் என்ற தொலைக்காட்ச்சியில் ஜூலை 1, 2019 முதல் வெள்ளி வரை இரவு 9:30 மாணிக்கு ஒளிபரப்பாகிறது.

## விருதுகள் மற்றும் பரிந்துரைகள்

## பிரச்சனை
இந்த தொடரில் நடித்த ஈஸ்வர் மற்றும் மஹாலட்சுமி இருவரும் ஒருவரை ஒருவர் காதலித்ததாகவும் இதனால் ஈஸ்வர் தனது மனைவியிடம் விவாகரத்து கேட்டு அவரை தாக்கியதாகவும் இருவரின் மீது வழக்கு பதிவு செய்யப்பட்டுள்ளது. இதனால் சமூக தளத்தில் இவர்களின் பிரச்சனை பெரிதாக பேசப்பட்டது. இதன் காரணமாகவே இந்த தொடர் அவசர அவசரமாக முடிக்க நேரிட்டது என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் பரபரப்பூட்டும் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தெலுங்கில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
இந்திய தகவல் தொழில்நுட்ப நிறுவனம் திருச்சி

**இந்திய தகவல் தொழில்நுட்ப நிறுவனம் திருச்சி** (**IIITT**) மனிதவள மேம்பாட்டு அமைச்சகத்தினால் முன்மொழியப்பட்ட இலாபநோக்கமற்ற பொது-தனியார் கூட்டுறவு (பிபிபி) மாதிரியின் கீழ் அமைக்கப்பட்ட  20 ஐஐஐடிடிகளுல் ஒன்றாகும். IIITT ஒரு கல்வி மற்றும் ஆராய்ச்சி நிறுவனம் ஆகும். இது முழுமையாக இந்திய அரசு, தமிழ்நாடு அரசு மற்றும் தொழிலக பங்குதாரர்கள் இணைந்து செய்யப்படும் நிதிபங்களிப்பினால் இயங்குகிறது,  இதன் பங்கு விகிதம் முறையே 50:35:15 ஆகும். தொழிலக பங்குதாரர்களாக தனியார் தொழில்நுட்ப கம்பெனிகளான டாடா கன்சல்டன்சி சர்வீசஸ் (டிசிஎஸ்), காக்னிசன்ட் டெக்னாலஜி சொல்யூஷன்ஸ் (சி. டி. எஸ்), இன்போசிஸ், ராம்கோ சிஸ்டம்ஸ், எல்காட், மற்றும் நவிடாஸ் (Take Solutions) ஆகியன திருச்சி ஐஐஐடிடியில் இணைந்துள்ளது. இந்த நிறுவனம் இந்திய ஐ.டி துறையிலுள்ள சவால்களை எதிர்கொள்ள மற்றும் உள்நாட்டு ஐடி சந்தையின் வளர்ச்சி ஆகிய நோக்கங்களுக்காக நிறுவப்பட்டுள்ளது. இது 2017 முதல் தேசிய முக்கியத்துவம் வாய்ந்த நிறுவனமாக அங்கீகரிக்கப்பட்டது.

## நோக்கம்
ஐ.ஐ.ஐ.டி.டியை நிறுவுவதின் முக்கிய நோக்கமானது, இந்தியக் கல்வியில் ஒரு மாதிரியை உருவாக்குவதும்,  தகவல்தொழில்நுட்ப துறையினில் சிறந்த முறையில் மனித வளங்களை உருவாக்குவதோடு, பல்வேறு களங்களில் தகவல்தொழில்நுட்பத்தின் பல பரிமாணங்களை அணிதிரட்டுவதாகும். MHRDஆனது அனைத்து ஐ.ஐ.ஐ.டி.டிக்களுக்கும் ஒர் பொதுவான நோக்கத்தினை உருவாக்கியுள்ளது. இது குறைந்த எண்ணிக்கையில் மாணவர்களை பயிற்றுவித்தபொழுதும், அவர்களினால் ஏற்படும் தாக்கம் பெரிதாக இருக்கும் என நம்பப்படுகிறது.
 
## வளாகம்

### தற்காலிக வளாகம்
ஐஐஐடிடி திருச்சி, தற்பொழுது தேசிய தொழில்நுட்பக் கழகம், திருச்சி வளாகத்தில் செயற்பட்டுவருகிறது.

### நிரந்தர வளாகம்
ஐஐஐடிடி நிரந்தர வளாகத்திற்கான இடம் திருச்சி, ஸ்ரீரங்கம் தாலுகாவிலுள்ள சேதுராப்பட்டி கிராமத்தில் சுமார் 56 ஏக்கர் நிலம் அடையாளம் காணப்பட்டுள்ளது,  இது திருச்சி ஜங்ஷனிலிருந்து 15 கி.மீ தொலைவிலும் விராலிமலை நகரிலிருந்து 15 கி.மீ தொலைவிலும், திருச்சி முதல் மதுரை வரை செல்லும் நெடுஞ்சாலையில் புதுக்கோட்டை மாவட்டத்தில் அமையவிருக்கிறது. இதற்கான நிலங்கள் ஆக்கிரமிப்பு அகற்றப்பட்டு கட்டுமானத்திற்கு தயாராக உள்ளது. முழுத் திட்டம் பூர்த்தியாகியுள்ளது.

## சேர்க்கை மற்றும் கல்வியாளர்கள்

### திட்டங்கள்
IIITT இரண்டு இளங்கலை மற்றும் மூன்று முதுகலை படிப்புகளை பின்வரும் பிரிவுகளில் வழங்குகிறது:

B.Tech. படிப்புக்கான மாணவர் சேர்க்கை JEE-Main தேர்வு மூலம் செய்யப்படுகிறது. M.Tech. மாணவர் சேர்க்கை கேட் மூலம் செய்யப்படுகிறது.

### பாடத்திட்டம்
M.Tech. பாடத்திட்டம் கீழ்க்காணும் பொருட்களைக் கொண்டுள்ளது:

*	முதன்மைப் பாடங்கள்
*	தேர்ந்த பாடங்கள்
*	Graduate Seminar / Term Paper
*	Dissertation (Project Work)

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
சோலன்

**சோலன்** (**Solan**) இந்தியாவின் இமாச்சலப் பிரதேசத்தின் சோலன் மாவட்டத் தலைமையிட நகரமும், நகராட்சியுமாகும். இமயமலையில் 1600 மீட்டர் உயரத்தில் அமைந்த இந்நகரம், மாநிலத் தலைநகரம் சிம்லாவின் தெற்கில் 46 கிலோ மீட்டர் தொலைவில் உள்ளது. இந்நகரம், இந்தியாவின் சிறந்த மலைவாழிடமும், சுற்றுலாத் தலமும் ஆகும். 

முன்னாள் பிரித்தானிய இந்தியாவின் சுதேச சமஸ்தானமான பகத் இராச்சியத்தின் தலைநகரமாக சோலன் நகரம் விளங்கியது.

## வேளாண்மை
இந்நகரத்தில் காளான் வளர்ப்பு பெருமளவு நடைபெறுவதால், இந்நகரத்தை காளான் நகரம் என்றும் அழைப்பர், காளான் ஆய்வு இயக்குனரகம் சோலன் நகரத்தில் உள்ளது. இங்கு தக்காளி விளைச்சல் பெருமளவில் உள்ளது.  மேலும் இந்நகரம் கோடைக் காலச் சுற்றுலாத் தலங்களில் ஒன்றாகும்.

## உலகப் பாரம்பரியக் களம்
சண்டிகர் மற்றும் சிம்லா இடையே மலைகள் வழியாகச் செல்லும் கல்கா-சிம்லா தேசிய நெடுஞ்சாலையில் சோலன் நகரம் உள்ளது. சோலன் நகரம் வழியாகச் செல்லும் கால்கா-சிம்லா தொடர்வண்டிப்பாதை உலகப் பாரம்பரியக் களங்களில் ஒன்றாக யுனெஸ்கோ அறிவித்துள்ளது.

## மக்கள்தொகை பரம்பல்
2011ம் ஆண்டின் மக்கள் தொகை கணக்கெடுப்பின்படி, 3343 ஹெக்டேர் பரப்பளவு கொண்ட சோலன் நகரத்தின் மொத்த மக்கள் தொகை 39,256 ஆகும். மொத்த மக்கள் தொகையில் ஆண்கள் 21,182, பெண்கள் 18,074 ஆக உள்ளனர். எழுத்தறிவு விகிதம் 93.02 % ஆக உள்ளது. இந்து சமய மக்கள் தொகை 93.05% ஆகவுள்ளது. இசுலாம், சீக்கியம், கிறித்தவம், பௌத்த சமயத்தவர்கள் 6.95% ஆக உள்ளனர். இங்கு இந்தி மொழி, ஆங்கிலம் மற்றும் பகாரி மொழிகள் பேசப்படுகிறது. சோலன் நகரம் 13 வார்டுகள் கொண்ட நகராட்சி கொண்டது.

## படக்காட்சிகள்


File:HPPWD Solan.JPG|அரசு மாளிகை & பூங்கா, சோலன் நகரம்
File:Solan city south view.jpg|சோலன் நகரம்
File:Solan city at night.jpg|இரவில் சோலன் நகரம்
File:Snowfall solan city.jpg|பனிப்பொழி 2013, சோலன் நகரம்
File:Solan city in fog.jpg|சோலனைச் சுற்றியுள்ள மலைகள்
File:Solan city during monsoons.jpg|மழைக்காலத்தில் சோலன் நகரம்


## தட்பவெப்பம்
இமயமலையில் 1600 மீட்டர் உயரத்தில் அமைந்த சோலன் சமச்சீரான தட்பவெப்ப நிலை கொண்டது. கோடைக்காலத்தில் அதிகபட்சமாக  வெப்பமும், குளிர்காலத்தில் குறைந்தபட்சமாக     வெப்பநிலை உள்ளது. 

## மேற்கோள்கள்

## வெளி இணைப்புகள்

* சோலன் நகரத்தின் இணையதளம்
*

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:சுற்றுலாத் தலங்கள்
பகுப்பு:இந்தியாவில் உள்ள மலை வாழிடங்கள்
*
முள்ளும் மலரும் (தொலைக்காட்சித் தொடர்)

**முள்ளும் மலரும்** என்பது ஜீ தமிழ் தொலைகாட்சியில் 9 அக்டோபர் 2017 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பாகி 4 மார்ச்சு  2019 முதல் திங்கள் முதல் சனிக்கிழமை வரை மதியம் 1 மணிக்கு ஒளிபரப்பான தொலைக்காட்சி நாடகத் தொடர் ஆகும். 

இந்த தொடரில் நாதஸ்வரம் தொடரின் புகழ் 'முனிஷ் ராஜன்' என்பவர் முதல் முதலாக கதாநாயகனாக நடிக்கின்றார், இவருடன் தர்ஷா குப்தா, அகிலா, விஜய், பாண்டி கமல், வனிதா, ஜானகி, பாலம்பிகா ஆகியயோர் நடிக்கிறார்கள். இந்த தொடர் 10 சூன் 2019  அன்று 388 அத்தியாயங்களுடன் நிறைவு பெற்றது. 

## கதைச் சுருக்கம்
தர்மதுரை மற்றும் கலையரசன் என்ற இரு சகோதரர்கள் வாழ்வில் மகாலட்சுமி மற்றும் விஜி என்ற பெண்கள் நுழையும் போது ஏற்படும் திருப்பங்களைக் கொண்டு எடுக்கப்பட்ட ஒரு நகைச்சுவை கலந்த குடும்பத் தொடர் ஆகும்.

## நடிகர்கள்
### முதன்மை கதாபாத்திரம்
* முனிஷ் ராஜன் - தர்மதுரை
* தர்ஷா குப்தா - விஜி தர்மதுரை  (தர்மதுரையின் 2வது மனைவி)
* தேஜஸ்வனி (பகுதி:1-202) → நிவிஷா (பகுதி:203-300) →  அகிலா - மகா லட்சுமி 

### துணைக்கதாபாத்திரம்
* விஜய் - விக்கி 
* பாண்டி கமல் - கலையரசன்
* வனிதா - காந்தியம்மா 
* ஜானகி 
* பாலம்பிகா
* சுமங்கலி 
* நேந்திரன் - அறிவழகன் 
* நிவேதிதா -
* காயத்ரி  
* லட்சுமி
* ஸ்ரீ குமார்

## ஒளிபரப்பு நேரம் மாற்றம்
இந்த தொடர் முதல் முதலில் 27 நவம்பர் 2017 அன்று மாலை 6:30 மணிக்கு ஒளிபரப்பானது. 4 மார்ச்சு 2019 முதல் திங்கள் முதல் சனிக்கிழமை வரை மதியம் 1 மணிக்கு ஒளிபரப்பானது. பழைய நேரத்தில் றெக்கை கட்டி பறக்குது மனசு என்ற தொடர் தற்பொழுது ஒளிபரப்பானது.

## விருதுகள் மற்றும் பரிந்துரைகள்

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
பீச்சாங்கத்தி

**பீச்சாங்கத்தி** (*Pichangatti*) இந்தியாவின் கர்நாடக மாநிலத்திலிருக்கும் கொடவ மக்களின் ஒரு பரந்த-கூர்மையான கத்தியாகும். பீச்சாங்கத்தியின் கைப்பிடி  வெள்ளியினால் செய்யப்பட்டதுடன்,  கத்தியின் பலுக்கல் கிளி தலையின் உருவத்துடனும் அமைந்திருக்கும். பீச்சாங்கத்தி கொடவ இன ஆண்களின் பாரம்பரிய உடையில் இடம்பெறும் ஒரு முக்கிய அம்சமாகும்.

## தோற்றம்
பீச்சாங்கத்தி "கைக்கத்தி" எனும் தமிழ்ச்சொல்லிலிருந்து உருவானது. பீச்சாங்கத்தி கொடவ மக்களால் கண்டுபிடிக்கப்பட்டது.

## மேற்கோள்

*
*
*
*
*

## வெளியிணைப்புகள்

பகுப்பு:கத்திகள்
பகுப்பு:குடகு மாவட்டம்
கீரனூர் இராமமூர்த்தி

**கீரனூர் இராமமூர்த்தி**  ஒரு மேடைப் பேச்சாளர். ஆன்ம நேய மாமணி,
ஆன்மீக சிரோன்மணி, 
இதிகாசப் பிரச்சாரகர், 
உபன்யாச சேகரி, 
சத் கதா வர்சி (சத்திய கதை மழை),
திண்ணை இராமாயண சிற்பி, 
பகவத் சேவா,
பாரத வேரிகை,
புராணப் புதுமணி, 
மதுர ராம மணி, 
ராமகதா பிரச்சார சூடாமணி,
ராமாயண சக்கரவர்த்தி, 
லகு ராமாயண விளம்பி, 
வாரியார் வாரிசு, 
விரிவுரை வித்தகர் சாரதி, 
வெல்லச் சொல் வித்தகர், 
ஸ்ரீ ராமாயண பிரசங்க ரத்னா,
ஸ்ரீ ராமாயண பிரவசன பூஷன் முதலான பட்டங்களை வழங்கிப் பெருமக்கள் இவரைச் சிறப்பித்துள்ளனர். இராமாயணம், பாரதம், பாகவதம், திருத்தொண்டர், ஆழ்வார்கள், சிலப்பதிகாரம் முதலான பல்வேறு தலைப்புகளில் இவர் பொதுமக்கள் புரிந்துகொள்ளும் வகையில் சொற்பொழிவுகள் ஆற்றியுள்ளார். இவரது சொற்பொழிவுகளில் சில பதிவில் உள்ளன.

## மேற்கோள்

பகுப்பு:தமிழ்ப் பேச்சாளர்கள்
பகுப்பு:மயிலாடுதுறை மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
ஜான் மார்ஷல் (தொல்பொருள் ஆய்வாளர்)

**சர் ஜான் ஹுபர்ட் மார்ஷல்** (**Sir John Hubert Marshall**), (19 மார்ச் 1876 - 17 ஆகஸ்டு 1958), பிரித்தானிய இந்தியாவின் தொல்லியல் ஆய்வகத்தின் தலைமை இயக்குநராக 1902 முதல் 1928 முடிய பணியாற்றியவர். அரப்பா மற்றும்  மொகெஞ்சதாரோ போன்ற தொல்லியல் களங்களில் அகழ்வாய்வுகள் மேற்கொண்டு  சிந்து வெளி நாகரீகத்தை வெளிப்படுத்தியவர்.

## வரலாறு
ஜான் மார்ஷல் 1913ல் தட்சசீலத்தில்  முதலில் தொல்லியல் அகழ்வாய்வுகளை  மேற்கொண்டார். 1918ல் தொல்லியல் அகழ்வாய்வில் கண்டெடுத்த தொல்பொருட்களைக் கொண்டு தட்சசீலத்தில் தொல்லியல் அருங்காட்சியகத்தை அமைத்தார். பின்னர் சாஞ்சி மற்றும் சாரநாத் பௌத்த தொல்லியல் களங்களில் அகழாய்வுப் பணிகளை மேற்கொண்டார்.

ஜான் மார்ஷல், சிந்து வெளி நாகரீகம் மற்றும் மௌரியப் பேரரசர் அசோகர் காலம் குறித்தான ஆவணங்களை ஆதாரங்களுடன் வெளியிட்டார்.   இந்தியத் தொல்லியல் ஆய்வகத்தின் முதல் தலைமை இயக்குநராக அலெக்சாண்டார் கன்னிங்காமின் வழிகாட்டுதலின்படி ஜான் மார்ஷல், 1920ல் அரப்பா மற்றும் மொகெஞ்சதாரோவில் (தற்போது பாகிஸ்தானில் உள்ளது) அகழாய்வுகள் மேற்கொண்டார்.

தொல்லியல் அறிஞர்களான ஆர். டி. பானர்ஜி மற்றும் தயாராம் சகானி ஆகியோர்களுடன் இணைந்து, ஜான் மார்ஷல் அரப்பா தொல்லியல் களத்தை முதலில்  அகழ்வாய்வு செய்தார். 1922ல் மொகெஞ்சதாரோ தொல்லியல் களத்தை அகழாய்வு செய்தார்.

இத்தொல்லியல் அகழாய்வில் கிடைத்த தொல்பொருட்களைக் கொண்டு, கிமு 2600 - 1700 காலத்திய சிந்து வெளி நாகரீக காலத்தின் பண்பாடு, நாகரீகம் மற்றும் எழுத்து முறைகளை  20 செப்டம்பர் 1924 அன்று ஆவணமாக வெளியிட்டார்.
  
திட்டமிட்ட நகரமான மொகெஞ்சதாரோவின் அதிநவீன குழாய்கள் பொருத்தப்பட்ட குளியல் அறைகள் பொதுக் குளிப்பிடங்கள் குறித்தும் ஆதாரங்களுடன் வெளியிட்டார்.

ஜான் மார்ஷல் தற்கால பாகிஸ்தானின் பலுசிஸ்தான் மாகாணத்தில் உள்ள சோர் தம்ப் எனுமிடத்தில் அகழாய்வு மேற்கொண்டு, வரலாற்றுக் காலத்திற்கு முந்தைய மட்பாண்டங்களை கண்டெடுத்தார்.

## படைப்புகள்
* 
** Volume 1
** Volume 2
*
   	
*
*
*
*
## மரபுரிமை பேறுகள்
சென்னை தொல்லியல் அருங்காட்சியக வளாகத்தில் ஜான் மார்சலின் முழு உருவச் சிலையை தமிழக முதலமைச்சர் 19 மார்ச் 2025 அன்று திறந்து வைத்தார்..

## இதனையும் காண்க
*  சிந்து வெளி நாகரீகம்
* அலெக்சாண்டர் கன்னிங்காம்
* ரக்கல்தாஸ் பானர்ஜி
* தயாராம் சகானி

## மேற்கோள்கள்

## வெளி இணைப்புகள்
*J. H. Marshall, "The Date of Kanishka", *Journal of the Royal Asiatic Society of Great Britain and Ireland*, 1914, pp.&nbsp;973–986.
*Sir John Marshall, ''A Guide to Taxila''. Calcutta: Superintendant Government Printing, India, 1918,  archive.org.
*"Sir John Hubert Marshall", britannica.com.

பகுப்பு:1876 பிறப்புகள்
பகுப்பு:1958 இறப்புகள்
பகுப்பு:இந்தியத் தொல்லியலாளர்கள்
பகுப்பு:பிரித்தானியத் தொல்லியலாளர்கள்
பகுப்பு:பிரித்தானிய இந்தியவியலாளர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
விகராபாத்

**விகராபாத் **(Vikarabad) இந்தியாவின் தெலுங்கானா மாநிலத்தில் விகராபாத் மாவட்டத்தில் உள்ள நகரமாகும். இந்நகரம் விகராபாத் மண்டலத்தில் விகராபாத் வருவாய் பிரிவில் அமைந்துள்ளது.

## வரலாறு
விகராபாத் என்ற பெயர், 1893 முதல் 1901  முடிய  உள்ள  காலகட்டத்தில் ஐதராபாத் இராச்சியத்தின்  முதன்மை அமைச்சராக இருந்த பாய்கா அமீர் எச். இ . நவாப் சர் விகர்-உல்-உம்ரா பகதுார் (சிக்கந்தர் ஜங், இக்பால்-உத்-தெளலா மற்றும் இக்தாதர் -உல்-முல்க், நவாப்  முகமது  ஃபசாலுதீன்  கான்) என்பவரின் பெயரால்  உருவாக்கப்பட்டது. 

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்‎
ஆகவ ராம பாண்டியக் கோன்

**ஆகவ ராம பாண்டியக் கோன்** என்பது சூரிய காங்கேயன் என்பவனுக்கு வழங்கப்பட்ட விருது. 

சூரியன் என்பான் காங்கேயம் ஊரில் வாழ்ந்து வந்தான். இவன் மோறூர் நாட்டை ஆண்டவன்.
இவனைச் சூரிய காங்கேயன் என்றனர். 
இவன் பாண்டியனின் படைத்தலைவன் மற்றும் குறுநில மன்னன்.
இவனது அரசன் ஆகவ ராம பாண்டியன். 
ஆறகழூர் வாணன் பாண்டியனுக்கு எதிராகப் புரட்சி செய்தான். 
இவனைச் சூரிய காங்கேயன் அடக்கினான். 
இதனைப் பாராட்டிப் பாராட்டிப் பாண்டியன் இவனுக்கு ஆகவ ராம பாண்டியக் கோன்  என்னும் விருதினை வழங்கினான். 
அத்துடன் தனக்கே உரிமை உள்ள வேப்பம்பூ மாலையை அணிந்துகொள்ளவும், மீன் கொடி பிடித்துக்கொள்ளவும் உரிமை வழங்கினான்.  

## மேற்கோள்கள்

பகுப்பு:போர் வீரர்கள்
கல்பனா பண்டித்

**கல்பனா பண்டித் (Kalpana Pandit**) என்பவர் இந்தியத் திரைப்படநடிகை , அவசர மருத்துவத்துறையில் பணிபுரியும் மருத்துவர் ஆவார். ஹவுஸ் ஆஃப் பண்டித் (பண்டித்தின் இல்லம்) எனும் திரைப்படத் தயாரிப்பு நிறுவனத்தின் உரிமையாளர் ஆவார். பாலிவுட் மற்றும் கன்னட திரைப்படத்தில் நடித்ததன் மூலம் பரவலாக அறியப்படுகிறார். 2008 ஆம் ஆண்டில் இலண்டனில் நடைபெற்ற ஜீ சினிமா விருது வழங்கும் நிகழ்ச்சியைத் தொகுத்து வழங்கினார். 2012 ஆம் ஆண்டில் நடைபெற்ற அமெரிக்க அழகுப் போட்டியின் நடுவராக இருந்தார். இந்த அழகுப் போட்டியானது அரிசோனாவில் உள்ள டூசான் எனும் நகரில் ஆகஸ்டு 29, 2012 அன்று நடைபெற்றது. நவம்பர், 2013 இல் குவாங்சௌ, சீனாவில் நடைபெற்ற உலக அழகி 2013 இல் நடுவர் குழுவில் இடம்பெற்றிருந்தார்.

## ஆரம்பகால வாழ்க்கை
கல்பனா பண்டித் சனவரி 20, 1967 ஆம் ஆண்டில் பிறந்தார். இவர் ஆயுர்வேத வித்வான் என அழைக்கப்படும் ஸ்ரீ. பி. வி. பண்டித் எனும் ஆயுர்வேத மருத்துவரின் பெயர்த்தி ஆவார். இளங்கலை மருத்துவம் மற்றும் இளங்கலை அறுவையியல்  பயின்ற பிறகு அமெரிக்காவில் எம்.டி பட்டம் பெற்றார். பின் அமெரிக்காவில்  அவசர மருத்துவராகப் பணிபுரிந்தார்.

இவர் தொலைக்காட்சி விளம்பரங்களிலும் நடித்துள்ளார். குறிப்பாக வீல் சலவைத்தூள், மைசூர் சாண்டல் டால்க், நைல் போன்ற விளம்பரங்களில் தோன்றியுள்ளார். 2000 ஆம் ஆண்டில்  கஜா காமினி எனும் பாலிவுட்திரைப்படத்தில் அறிமுகமானார். இதனை எம். எஃப். உசேன் என்பவர் இயக்கினார்.

## தொழில் வாழ்க்கை

### தமிழ்த் திரைப்படம்
கல்பனா பண்டித் பனித்துளி எனும் தமிழ்த் திரைப்படத்தில் அறிமுகமானார். இந்தத் திரைப்படமானது ஆகஸ்டு 10, 2012 இல் இந்தியா மற்றும்  அமெரிக்க ஐக்கிய நாட்டில் வெளியிடப்பட்டது. இதில் கணேஷ் வெங்கட்ராமனுடன் இணைந்து நடித்திருந்தார். இதன் பெரும்பாலான காட்சிகள் கலிபோர்னியா, சென்னை, இந்தியா போன்ற நகரங்களில் படமாக்கப்பட்டது. இந்தியாவில் நடைபெற்ற காட்சிகளுக்கு சி. ஜே. ரவிக்குமார் என்பவரும், அமெரிக்க ஐக்கிய நாட்டில் நடைபெற்ற காட்சிகளுக்கு கிறிஸ் எல்ரிட்ஜ் என்பவரும் ஒளிப்பதிவு செய்தனர். நட்டி குமார் என்பவர் இந்தத் திரைப்படத்தை இயக்கினார். இதனை ட்ரீம்ஸ் ஆன் ஃபிரேம்ஸ் நிறுவனத்துடன் இணைந்து ஹவுஸ் ஆஃப் பண்டித் நிறுவனம் தயாரித்தது.

### 2000 - 2002
கஜா கஜினி (2000), மோக்‌ஷா (2001), பிதா (2002) ஆகிய இந்திப் படங்களில்நடித்தார்.

### 2003
பிரான் ஜாயே பர் ஷான் னா ஜாயே எனும் நகைச்சுவைத் திரைப்படத்தில் நடித்தார். இது மலையாளப் படமான வியட்நாம் காலனி எனும் திரைப்படத்தினை மையமாக வைத்து உருவாக்கப்பட்டது ஆகும். மேலும் இதே ஆண்டில் அசோக் ஹோன்டா இயக்கத்தில் ஓம் எனும் திரைப்படத்தில் கௌரவத் தோற்றத்தில் நடித்தார். மகேஷ் மஞ்ரேக்கர் இயக்கத்தில் பியார் கியா நஹின் ஜாதா எனும் திரைப்படத்தில் அஞ்சு எனும் கதாப்பத்திரத்தில் நடித்தார்.

## விருதுகள்
2011 ஆம் ஆண்டில் பெங்களூரில் நடைபெற்ற தென்னிந்திய குறும்படத் திருவிழாவில் சிறந்த கன்னட நடிகைக்கான விருதினைப் பெற்றார் . 2010 ஆம் ஆண்டில் ஜோ ஜோ லாலி எனும் படத்திற்காக இவ்விருதைப் பெற்றார். 2013 இல் மும்பையில் நடைபெற்ற சிவ ராஜ்முத்ர சத்ரபதி சிவாஜி விருது விழாவில் சிறந்த நடிகை மற்றும் தற்சார்புடைய புதிய தயாரிப்பாளருக்கான விருதினைப் பெற்றார். ஜன்லேவா 555 எனும் படத்திற்காக இதனைப் பெற்றார். 2016 இல் நடைபெற்ற உலக தியேட்டர் திருவிழாவில் சுலிக் சிக்கிடாகா " நீரினைப் போன்ற இயல்பு கொண்டிரு "எனும் படைப்பிற்காக சிறந்த நடிகைக்கான விருதைப் பெற்றார்.

## சான்றுகள்


## வெளியிணைப்புகள்

* அதிகாரப்பூர்வ வலைத்தளம்
* 

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
அசுவினி ஐயர் திவாரி

**அசுவினி ஐயர் திவாரி (Ashwiny Iyer Tiwari)** (பிறப்பு அக்டோபர் 15 1979) என்பவர் எழுத்தாளர் மற்றும் இயக்குநர் (திரைப்படம்) ஆவார்.சில ஆண்டுகள் தொலைக்காட்சி விளம்பரங்களில் பணிபுரிந்தார். அதன் பிறகு நில் பட்டே சன்னட்டா எனும் நகைச்சுவைத் திரைப்படத்தை 2016 இல் இயக்கினார். இதற்கு நல்ல வரவேற்பு கிடைத்ததனால் அம்மா கணக்கு என்ற பெயரில் தமிழ் மொழியில் திவாரி இயக்கினார். இதனை தனுஷின் உண்டர்பார் நிறுவனம் தயாரித்தது. 2017 ஆம் ஆண்டில் நடைபெற்ற பிலிம்பேர் விருதுகள் நிகழ்ச்சியில் சிறந்த இயக்குநருக்கான விருதை "பேரெய்லி கி பர்ஃபி" எனும் நகைச்சுவைத் திரைப்படத்திற்காகப் பெற்றார்.

## ஆரம்பகால வாழ்க்கை
அசுவினி ஐயர் அக்டோபர் 15, 1979 இல் தமிழ் இந்து சமயக் குடும்பத்தில் பிறந்தார். பின்  மகாராஷ்டிராவிலுள்ள மும்பையின் புறநகர்ப்பகுதியான முலுண்டுவில் வாழ்ந்து வந்தார். இவர் புனித மேரி கான்வென்ட் பள்ளியில் பள்ளிப்படிப்பை முடித்தார். பின் எஸ் ஐ இ எஸ் கல்லூரியில் வணிகம், பொருளாதார பிரிவில் பட்டம் பெற்றார். கலையின் மீது கொண்ட ஆர்வத்தினால் தனது தாயை சமாதானம் செய்து கலைப் பள்ளியில் சேர்ந்தார். இவரது தாய் லட்சுமி சுப்ரமணியன் முலுண்டுவில் உள்ள எஸ். எம். பி. ஆர் பள்ளியில் பேராசிரியராகப் பணிபுரிந்தார். அசுவினியின் கணவர் நிதிஷ் திவாரியும் எழுத்தாளர் மற்றும் இயக்குநர் ஆவார்.

## தொழில் வாழ்க்கை

### விளம்பரம்
மும்பையிலுள்ள  சோபியா தொழில்நுட்பப் பயிலகத்தில் வணிக விளம்பரத்திற்காகப் தங்கப் பதக்கம் பெற்றார். இந்தியாவிலுள்ள லியோபர்னட் விளம்பர நிறுவனத்தில் சுமார் பதினைந்து ஆண்டுகள் பணிபுரிந்தார். இவர் பல்வேறு விருதுகளைப் பெற்றுள்ளார். குறிப்பாக படைப்பாற்றலுக்கான  கேன்ஸ் லயன்ஸ் சர்வதேச விருது, நியூயார்க் நகர திருவிழா விருது, ஒன் ஷோ விருது, புரோமக்ஸ் விருது மற்றும் கோவா திருவிழா விருதுகளைப் பெற்றுள்ளார். திரைப்படங்களை இயக்கத் துவங்கிய பிறகு லியோ பர்னட் நிறுவன வேலையில் இருந்து விலகினார்.

## திரைப்படம்
இவர் இயக்கிய பேரெய்லி கி பர்ஃபி எனும் நகைச்சுவைத் திரைப்படத்திற்காக  2017 ஆம் ஆண்டு ஜீ தொலைக்காட்சியின் சினிமா விருது நிகழ்ச்சியில் சிறந்த இயக்குநருக்கான விருதைப் பெற்றார். இவர் இயக்கிய முதல் குறும்படமான காலை உணவு என்ன? (வாட்ஸ் ஃபார் பிரேக்ஃபாஸ்ட்) 2012 ஆம் ஆண்டிற்கான தாதாசாகெப் பால்கே விருது வென்றது. இவரின் முதல் திரைப்படமான நில் பட்டே சன்னட்டா எனும் நகைச்சுவைத் திரைப்படத்தை 2016 இல் இயக்கினார். இதில் ஸ்வரா பாஸ்கர் முக்கியக் கதாப்பாத்திரத்தில் நடித்தார்.. தெ நியூ கிளாஸ்மெட் (புதிய தோழன்) எனும் பெயரில் சர்வதேச அளவில் இந்தத் திரைப்படம் வெளியானது. மேலும் வணிக ரீதியிலும் விமர்சன ரீதியிலும் நல்ல வரவேற்பைப் பெற்றது. இதன் சீர்தூக்கிப் பார்க்கும் சிக்கல் மிகுந்த கதைக்காகவும், அதனைக் கையாண்ட விதத்திற்காகவும் இவர் புகழப்பட்டார்.  பின் அதே ஆண்டு ஜூன் 24 இல் இந்தக் கதையினை  தமிழ் மொழியில் அம்மா கணக்கு என்ற பெயரில் மொழிமாற்றம் செய்து வெளியிட்டனர்.

2016 ஆம் ஆண்டில் நில் பாட்டே சன்னதா எனும் திரைப்படத்தை இயக்கினார். இதனை ராஞ்சனா திரைப்படத்தை இயக்கிய ஆனந்த். எல். ராயின் கலர் எல்லோ நிறுவனத்துடன் ஜார் பிக்சர்ஸ் மற்றும் ஆப்டிகஸ் இன்க் நிறுவனம் தயாரித்தது. எராஸ் நிறுவனம் இதனை வெளியிட்டது.

இந்தியாவில் உள்ள பெமினா இதழ்  நடத்திய ஓட்டெடுப்பில் 2016 இன் சக்திவாய்ந்த பெண்கள் பட்டியலில் இவர் தேர்வானார்.  2016 ஆம் ஆண்டு டெட் மாநாட்டில் பேசுவதற்கு அழைப்பு விடுத்தனர்.

## மேற்கோள்கள்


## வெளியிணைப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தித் திரைப்பட இயக்குநர்கள்
பகுப்பு:1979 பிறப்புகள்
தயாராம் சகானி

**ராவ் பகதூர் தயாராம் சகானி**  (**Daya Ram Sahni**) (16 டிசம்பர் 1879 &ndash; 7 மார்ச் 1939), சிந்து வெளி தொல்லியல் களமான அரப்பாவில் 1921 - 22 ஆண்டுகளில், இந்தியத் தொல்லியல் ஆய்வகத்தின் தலைமை இயக்குநர் ஜான் மார்ஷலுடன் இணைந்து     அகழ்வாய்வுகள் மேற்கொண்டவர். தயாராம் சகானி இந்தியத் தொல்லியல் ஆய்வகத்தின் தலைமை இயக்குநராக 1931 முதல் 1935 முடிய பதவி வகித்தார்.

## தொல்லியல் ஆய்வாளராக
தயாராம் சகானி, 1903ல் பிரித்தானிய பஞ்சாப் மற்றும் ஐக்கிய மாகாண சரகத்தில் தொல்லியல் ஆய்வாளராக, ஜெ. பி. வேகில் தலைமையில் பணியாற்றினார்.   தயாராம் சகானி, 1906ல்  பிகாரில் உள்ள ராஜகிரகத்தில் அகழாய்வுகள் மேற்கொண்டார்.

செப்டம்பர், 1907ல் பிகார் மாநிலத்தின் மேற்கு சம்பாரண் மாவட்டத்தின் ராம்பூர்வா மற்றும் சாரநாத் பௌத்த தொல்லியல் களங்களை, இந்தியத் தொல்லியல் ஆய்வகத்தின் தலைமை இயக்குநர் ஜான் மார்ஷலுடன் இணைந்து அகழாய்வுகள் மேற்கொண்டவர்.

தயாராம் சகானி 1911 முதல் 1912 முடிய லக்னோ அருங்காட்சியகத்தின் பொறுப்பாளராக பணியாற்றினார். பின்னர் ஜம்மு காஷ்மீர் இராச்சியத்தின்  தொல்லியல் துறைக்கு மாற்றப்பட்டார்.

1917ல் பஞ்சாப் மாகாணம் மற்றும் ஐக்கிய மாகாணத்தின்  தொல்லியல் துறையின், லாகூர் அலுவலகத்தில் துணை கண்காணிப்பாளராக பதவியேற்றார். தயாராம் சகானி சிந்து வெளி களத்தின் அரப்பாவில்   அகழ்வாய்வுப் பணிகளில் கலந்துகொண்டார்.

தயாராம் சகானி, இந்தியத் தொல்லியல் ஆய்வகத்தின் தலைமை இயக்குநராக, 1931 முதல் 1935 முடிய   தில்லியில் பணியாற்றினார். இந்தியத் தொல்லியல் ஆய்வகத்தின் தலைமை இயக்குநராக பதவியேற்ற முதல் இந்தியர் என்ற பெருமை தயாராம் சகானிக்கு உண்டு.

## மேற்கோள்கள்


* 

பகுப்பு:1879 பிறப்புகள்
பகுப்பு:1939 இறப்புகள்
*
பகுப்பு:ராவ் பகதூர் பட்டம் பெற்றவர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
காங்கேயன் (புலவர்)

**காங்கேயன்** என்பவன் ஒரு புலவன். இவன் கொங்கு மண்டலத்தில் உள்ள மோரூரில்  வாழ்ந்தவன். கொங்கு வேளாளர் கவுண்டர் சமுதாயத்தை சேர்ந்தவர். உலகில் செந்தமிழ் ஆய்பவர்கள் நன்மை அடையும் தக்கதோர் வகையில்  உரிச்சொல் நிகண்டு என்னும் நூலை இயற்றினான். இதனைக் கொங்கு மண்டல சதகம் 91-ஆம் பாடல் தெரிவிக்கிறது.

## மேற்கோள்

பகுப்பு:புலவர்கள்
மராத்தித் திரைப்படத்துறை

**மராத்தி திரையுலகம்** (*Marathi cinema*) என்பது இந்தியத் திரைத்துறையில் மராத்திய மொழியில் தயாரிக்கப்படும் திரைப்படங்களைக் குறிக்கிறது. இந்த மொழி இந்திய மாநிலமான மகாராட்டிர மாநிலத்தில் பெரும்பான்மையாக பேசப்படும் மொழியாகும். பழைய மும்பையை அடிப்படையாகக் கொண்டிருக்கும் இதன் திரைப்படத்துறையானது இந்தியாவின் முன்னோடி திரைப்படத்துறைகளில் மிகப் பழமையானவற்றில் ஒன்றாகும். முதல் மராத்தியர் படமானது தாதேசாகேப் டார்னேயின் ஸ்ரீ புண்டலிக் என்ற படம் ஆகும். இது மும்பையின், கரோனேசன்ஸ் சினிமாட்கிராஃப்பில், 1912 மே 18  அன்று வெளியானது.

மராத்தி மொழியின் முதல் பேசும் திரைப்படமாக 'அயோத்தியேச்சா ராஜா' 1932 இல் வெளியானது. இப்படம் இந்தியில் வெளியான முதல் பேசும் படமான ஆலம் ஆரா படம் வெளிவந்து ஒராண்டுக்குப் பிறகு வெளிவந்தது. மும்பையை அடிப்படையாகக் கொண்ட பெரிய சந்தையான இந்தித் திரையுலகைவிட மராத்தி திரையுலகம் சிறியதாக இருந்தாலும் வரி விலக்கு போன்ற சலுகைகளின் காரணமாக அண்மைய ஆண்டுகளில் வளர்ச்சி அடைந்து வருகிறது. 1913 இல் வெளியான இந்தியாவின் முதல் முழு நீளத் திரைப்படமாக அறியப்பட்டதும் தாதாசாகெப் பால்கே இயக்கிய படமுமான  *[[ராஜா ஹரிஸ்சந்திரா]]*, ஒரு மராத்தி படமாகும். அப்படத்தின் டைட்டில்கள் மராத்தியில் எழுதப்பட்டிருந்தன.  இந்திய திரையுலகில் வாழ்நாள் சாதனை புரிந்தவர்களுக்கு தாதாசாகெப் பால்கே விருது இந்திய அரசால், ஆண்டுதோறும் இந்திய சினிமாவுக்கான மிகப்பெரிய விருதாக வழங்கப்படுகிறது.

## மேற்கோள்கள்
ரக்கல்தாஸ் பானர்ஜி

**ரக்கல்தாஸ் பானர்ஜி** அல்லது **ஆர். டி. பானர்ஜி** (**Rakhaldas Bandyopadhyay** also known as  **R. D. Banerji**) (12 ஏப்ரல் 1885 – 23 மே 1930),    இந்திய வரலாறு, தொல்லியல், கல்வெட்டியல் மற்றும் தொல்லெழுத்தியல் துறையின் முன்னோடி ஆவார்.

சிந்து வெளி நாகரீக கால அரப்பா, மொகெஞ்சதாரோ தொல்லிடங்களின் அகழ்வாய்வுப் பணிகளால் ஆர். டி. பானர்ஜி நன்கறியப்படுகிறார்.

## பணிகள்
கொல்கத்தா பல்கலைக் கழகதில், வரலாறு படிப்பில் முதுகலை பட்டம் பெற்ற ஆர். டி. பானர்ஜி, 1910ல் கொல்கத்தாவில் உள்ள  இந்திய அருங்காட்சியகத்தின், தொல்லியல் பிரிவு  உதவியாளராக பணியில் சேர்ந்தார்.
1911ல் இந்தியத் தொல்லியல் ஆய்வகத்தில், உதவி கண்காணிப்பாளராக பதவியேற்று, 1917ல் இந்தியத் தொல்லியல் துறையின் மேற்கு மண்டல கண்காணிப்பாளராக பதவி உயர்வு பெற்றார்.

1924ல் இந்தியத் தொல்லியல் ஆய்வகத்தின் கிழக்கு மண்டலத்திற்கு மாற்றப்பட்டு, தற்போதைய வங்காள தேசத்தில் உள்ள சோமபுரம் மகாவிகாரை பகுதிகளில் அகழ்வாய்வு பணிகள் மேற்கொண்டார்.

1926ல் விருப்ப ஓய்வு பெற்ற பானர்ஜி, கொல்கத்தா பல்கலைக்கழகத்தில் கல்வெட்டியல் மற்றும் தொல்லெழுத்தியல் துறை பேரராசிரியர் பணி மேற்கொண்டார். பின்னர் 1928ல்  பானர்ஜி தாம் 23 மே 1930ல் இறக்கும் வரை, பனாரஸ் இந்துப் பல்கலைக் கழகத்தில் பேராசிரியராக பணிபுரிந்தார்.

வங்காள மொழி எழுத்துமுறை வரலாறு குறித்து  *The Origin of the Bengali Script* எனும் நூலை எழுதி 1919ல் வெளியிட்டார். மத்தியகால இந்தியாவின் நாணயங்கள் மற்றும் உருவங்களினால் அல்லது வரிவடிவங்களினால் பொருளை விளக்கும் கலை (Iconography) குறித்தும், குப்தப் பேரரசு காலத்திய சிற்பக் கலை மற்றும் கட்டிடக் கலை குறித்தும் நூல்களை வெளியிட்டார்.

### மொகெஞ்சதாரோ கண்டிபிடிப்பு
சிந்து வெளி நாகரீக கால  மொகெஞ்சதாரோ மற்றும் அரப்பா போன்ற தொல் நகரங்களை  அகழ்வாய்வுகளின் மூலம், சிந்து வெளி நாகரீகம், இந்தியாவின் வெண்கலக் காலத்தைச் சேர்ந்தது என்ற உண்மையை உலகிற்கு அறிவித்தவர்  பானர்ஜி ஆவார்.

## படைப்புகள்
* *History of India* (1924) 
* *A Junior History of India* (1928).  
* *The Age of the Imperial Guptas* (1933) 
* *Bangalar Itihas* 
* *History of Orissa from the Earliest Times to the British Period* 
* *The Palas of Bengal* (1915)
* *The Temple of Siva at Bhumara* (1924)
* *The Paleography of Hati Gumpha and Nanaghat Inscriptions* (1924)
* *Bas Reliefs of Badami* (1928) 
* *The Haihayas of Tripuri and their Monuments* (1931).

;வரலாற்றுப் புதினங்கள் 
* *Pakshantar* (1924),
*  *Byatikram* (1924) 
*  *Anukram* (1931) 
* *Pashaner Katha* (1914) (1917) and * *Shashanka* (1914) 
* *Dharmapala* (1915)

## மேற்கோள்கள்

## ஆதார நூற்பட்டியல்
* Bhattacharya, Asok K. (1999). *Rakhaldas Bandyopadhyay*, Delhi: Sahitya Akademi, 
* Dasgupta, Kalyankumar (ed.) (1990). *Shatabarsher Aloy Rakhaldas Bandyopadhyay* (in Bengali), Kolkata: Sharat Samiti.
* Bandyopadhyay, Umesh, Abhishapta Rakhaldas, Kansai Shilai (Bengali Journal), April–September issue 2005, Calcutta.
*

பகுப்பு:1885 பிறப்புகள்
பகுப்பு:1930 இறப்புகள்
பகுப்பு:இந்தியத் தொல்லியலாளர்கள்
பகுப்பு:வரலாற்றாசிரியர்கள்
பகுப்பு:இந்திய எழுத்தாளர்கள்
பகுப்பு:வங்காள எழுத்தாளர்கள்
பகுப்பு:மேற்கு வங்காள நபர்கள்
பகுப்பு:இந்தியக் கல்வியாளர்கள்
பகுப்பு:இந்தியக் கல்வெட்டியலாளர்கள்